Toshkentda sport anjomlariga bag‘ishlangan xalqaro ko‘rgazma o‘tkaziladi

19—21-noyabr kunlari “O‘zekspomarkaz”da sport jihozlari, uskunalari va kiyimlarining SportWorld Uzbekistan—2013 xalqaro ixtisoslashtirilgan ko‘rgazmasi o‘tkaziladi, deya xabar bermoqda “Gazeta.uz”.

 Foto © mcs.uz
Ko‘rgazmaning maqsadi sifatli sport jihozlari va uskunalari ishlab chiqarish, sport-sog‘lomlashtirish muassasalari moddiy-texnik bazasini yaxshilash, shuningdek, sog‘lom turmush tarzini ommalashtirishga ko‘mak berishdir.
Ushbu ko‘rgazmadan sport jihozlari va anjomlari; sport kiyimi, oyoq kiyimlari va aksessuarlari; sport tibbiyoti, ta’minot va sog‘lom ovqatlanish; sport zallari va ochiq maydonlar uchun pol qoplamalari; sport uskunalari; trenajor uskunalari; sport klublari va fitness markazlari; maxsus mukofot anjomlari, esdalik sovg‘alar kabi asosiy bo‘limlardan iborat bo‘ladi.
Tadbirga Madaniyat va sport ishlari vazirligi, Xalq ta’limi vazirligi, Tashqi iqtisodiy aloqalar, investitsiyalar va savdo vazirligi, O‘zbekiston Bolalar sportini rivojlantirish jamg‘armasi rasman homiylik qiladi.